
CONCURSUL NAȚIONAL DE CONSILIERE ŞCOLARĂ 
PRIN ARTTERAPIE

 „EXPRIMĂ-TE LIBER!”

PROIECT EDUCAȚIONAL

2017
ORGANIZATORI:

CENTRUL JUDEŢEAN DE RESURSE ŞI DE ASISTENŢĂ EDUCAŢIONALĂ SĂLAJ

Director CJRAE: Prof. psiholog dr. Melania-Maria GÂRDAN
CENTRUL JUDEŢEAN DE ASISTENŢĂ PSIHOPEDAGOGICĂ SĂLAJ

Coordonator CJAP: prof. psiholog, Adina-Emilia MESAROS
 Prof. psiholog, Lorena-Diana CERNUCAN
 Prof. psiholog, Anca-Corina DRAGOȘ
             Prof. pedagog, Zamfira-Cristina CÂMPEAN
FINANŢATOR:

Consiliul Judeţean Sălaj 

Preşedinte, Tiberiu MARC
PARTENERI:

1. Inspectoratul Școlar Județean Sălaj

Inspector Școlar General, prof. Maria POP
2. Muzeul Județean de Istorie și Artă Zalău
Director, Corina BEJINARIU
3. Centrele Judeţene de Resurse şi de Asistenţă Educaţională/Centrele Judeţean de Asistenţă Psihopedagogică care au semnat contractele de parteneriat

MOTIVAŢIA CONCURSULUI

Contextul educaţional actual oferă elevilor numeroase oportunităţi de a se implica în proiecte şi campanii cu scopul prevenţiei şi intervenţiei în cazul comportamentelor de risc, dezvoltării personale şi promovării unui stil de viaţă sănătos. O mare parte dintre aceste proiecte şi activităţi extraşcolare sunt însă transmise şi realizate în manieră clasică, de la profesor la elev, folosind tehnici comune disciplinelor şcolare. În acest scop, am considerat oportun să realizăm un concurs în care mesajul este transmis din partea elevilor, având posibilitatea să se exprime liber, în funcţie de aptitudini, de abilităţi, de interese şi de personalitatea fiecăruia. 
Argumentele care stau la baza iniţierii acestui concurs constau în convingerea că impactul mesajelor educaţionale asupra publicului va fi mai mare, datorită următoarelor aspecte: statutul social şi vârsta celor care transmit mesajul va fi în concordanţă cu caracteristicile elevilor din public, ceea ce va facilita identificarea cu aceştia, va spori gradul de atenţie şi credibilitate, iar faptul că se vor utiliza tehnici artterapeutice, care de regulă sunt mai atractive şi mai interesante decât tehnicile clasice cu care sunt obişnuiţi elevii la clasă, constituie, de asemenea, un argument al iniţierii acestui concurs.

ASPECTE TEORETICE

Artterapia este o metodă revoluţionară de dezvoltare a abilităţilor de comunicare a unei persoane, de îmbunătăţire a stimei de sine şi de reducere a nivelului de stres. Artterapia foloseşte arta ca mijloc de expresie pentru comunicarea gândurilor, atitudinilor, conflictelor şi sentimentelor mai degrabă decât  judecarea produselor finale. Aceste mijloace de expresie se află la îndemâna oricui şi nu doar la îndemâna celor care sunt înzestraţi cu talente native în diferite domenii artistice. Oricine poate avea o idee ingenioasă prin care să exprime un mesaj, altfel decât prin expunere verbală directă. 

Obiectivul artterapiei nu este creaţia unei capodopere materiale, ci libera exprimare a celor care aleg această metodă pentru a se cunoaşte mai bine. Participanţii sunt îndemnaţi să lucreze cu materiale, să combine culori, să modeleze, să compună versuri, linii melodice, să-și transpună stările și gândurile într-o scenetă, să danseze, să se miște liber, să se exprime prin mimă, pantomimă, să combine imagini, informații, sunete, filme etc., iar pentru acestea nu au nevoie decât de deschidere şi de curiozitate, în timp ce aptitudinile artistice şi experienţa rămân în plan secundar.
În zilele noastre artterapia este utilizată cu succes, atât în diagnosticarea şi tratarea tulburărilor psihice, cât şi pentru optimizare şi dezvoltare personală. Una dintre funcţiile majore ale artterapiilor expresive este încurajarea şi dezvoltarea unor relaţii interpersonale adecvate şi intensificarea comunicării interpersonale. 

Tehnicile utilizate în artterapie sunt diverse. Printre acestea se regăsesc: desenul, pictura, modelajul cu plastilină sau lut, colajul cu elemente independente (plante sau elemente textile), mişcarea, metafora, teatrul, fotografia, muzica şi altele. Gândurile, atitudinile, modalităţile de acţiune sau de decizie, tipurile de comunicare şi de relaţionare în grup sunt dezvoltate şi aduse la suprafaţă prin intermediul tehnicilor enumerate mai sus. Participanţii au astfel posibilitatea de a se cunoaşte prin intermediul produsului finit realizat. Ei pot observa ceea ce le place sau ceea ce nu le place la propria persoană, văd cum îşi pot îmbunătăţi propriul comportament şi chiar îşi propun să acţioneze pentru o mai bună performanţă. 

Mecanismul psihologic pe care se bazează utilizarea acestor tehnici este proiecţia. Artele vizuale constituie o cale de evaluare a personalităţii, a capacităţilor şi a dificultăţilor de a se adapta la mediul social. Problemele neconştientizate sunt exprimate simbolic în produsele creaţiei artistice ale persoanei. Valoarea artterapiei este şi una educaţională. Participanţii învaţă astfel să comunice mai adecvat, spontan, să-şi conştientizeze mai clar poziţiile, atitudinile şi să-i înţeleagă mai bine pe cei cu care intră în contact. Efectul constă într-o mai bună  performanţă, dar şi socializare, relaţionare şi comunicare adecvată. 

SCOPUL CONCURSULUI
Îmbunătăţirea calităţii vieţii elevilor din punct de vedere bio-psiho-social, prin libertatea de expresie şi artterapie. 

OBIECTIVELE SPECIFICE ALE PROIECTULUI
· Informarea și sensibilizarea partenerilor și participanților cu privire la importanța derulării unui astfel de concurs; 

· Identificarea unor modalități de autocunoaștere și dezvoltare personală, de dezvoltare a unui stil de gândire raţional, pozitiv şi adaptativ și implicit dezvoltarea inteligenței emoționale, pentru creșterea capacității de adaptare la mediul social, familial, școlar și profesional;

· Promovarea unui stil de viață sănătos și adaptativ, a unor alternative sanogene de petrecere a timpului liber, a unor modalități de îmbunătățire a performanțelor și motivației școlare, prin însuşirea unor tehnici de autocontrol comportamental și emoțional, a unor tehnici de comunicare asertivă, managementul conflictelor, managementul învățării și al timpului de studiu;
· Dezvoltarea abilităților de socializare și exprimare, a spiritului civic, a interesului pentru cultură și artă prin participarea la activități de socializare și la vizitarea unor obiective turistice.
GRUPUL ŢINTĂ: Elevi de nivel gimnazial şi liceal.
 
DURATA PROIECTULUI (minim 6 luni, maxim 12 luni): decembrie 2016 – mai 2017 (5 decembrie 2016 – 27 mai 2017).

ACTIVITĂȚI DESFĂȘURATE LA NIVELUL FIECĂRUI JUDEȚ PARTICIPANT


ACTIVITATEA NR. 1:
a. Titlul activităţii: Workshop cu consilierii şcolari din fiecare judeţ şi organizatorii din cadrul Centrului Judeţean de Asistenţă Psihopedagogică din județele participante;
b. Data/perioada de desfăşurare: 5.12.2016 - 16.12.2016;
c. Locul desfăşurării: Inspectoratul Şcolar Judeţean (sau o locație stabilită de către CJRAE din fiecare județ); 
d. Participanţi: Consilierii şcolari din judeţ şi organizatorii din cadrul Centrului Județean de Resurse și de Asistență Educațională / Centrului Judeţean de Asistenţă Psihopedagogică; 

e. Parteneri: Inspectoratul școlar al judeţului (oferirea locaţiei privind desfăşurarea workshop-ului);
f. Descrierea activității:
· Diseminarea rezultatelor proiectului din anul anterior;

· Analiza evenimentului din anul anterior în termenii analizei S.W.O.T.;

· Propunerea unor modalităţi de îmbunătăţire şi optimizare a evenimentului;

· Prezentarea temei concursului - Managementul conflictelor: Toate lucrările/momentele elevilor vor promova modalități de prevenire a conflictelor; de gestionare a conflictelor de identificare a unor paternuri cognitive, emoționale, comportamentale de a face față situațiilor conflictuale (personale, școlare, familiale); abilități de negociere și comunicare asertivă; de conștientizare a faptului că natura acestuia poate fi constructivă etc. Lucrările/momentele care nu au legătură cu tema, sunt descalificate. Prin specificul acestui concurs de consiliere școlară, la jurizare, primează sensul și semnificația momentului, conținutul educativ, impactul educațional și originalitatea și mai puțin acuratețea artistică și modalitatea prin care se transmite mesajul. Fiind un concurs în domeniul consilierii școlare, nu un concurs artistic, de talente, urmărim identificarea unor tehnici inedite de consiliere psihoeducațională;
· Stabilirea modalităţilor de promovare a concursului; 

· Întocmirea regulamentului şi a principalelor aspecte organizatorice.

g. Responsabil(i): coordonatorul şi profesorii psihologi din cadrul Centrului Judeţean de Asistenţă Psihopedagogică din județele participante;
h. Beneficiari: organizatorii evenimentului şi colaboratorii implicaţi;
i. Modalităţi de monitorizare şi evaluare: observarea modalităţii în care consilierii şcolari se implică activ în brainstorming-ul pe tematicile legate de analiza şi optimizarea concursului; aplicarea unui chestionar de feed-back, în care consilierii şi participanţii la activitate îşi exprimă părerea cu privire la utilitatea workshop-ului.
 ACTIVITATEA NR. 2:
a. Titlul activităţii: Anunţarea şi promovarea concursului;
b. Data/perioada de desfăşurare: 19.12.2016 - 13.01.2017;
c. Locul desfăşurării: Inspectoratele școlare ale judeţelor implicate, unităţile de învăţământ din judeţ care participă la concurs (Conferinţa de presă realizată în cadrul Inspectoratului Şcolar al Judeţului, anunţarea şi promovarea concursului în toate unităţile de învăţământ din judeţ în care îşi desfăşoară activitatea consilierii şcolari);
d. Participanţi (elevi, cadre didactice, părinți, reprezentanți ai comunității etc.):

La anunţarea şi promovarea evenimentului vor participa directorul CJRAE, coordonatorul CJAP, profesorii psihologi din cadrul CJAP, reprezentanţi ai Inspectoratului Şcolar, consilierii şcolari din judeţ, cadre didactice, reprezentanţi ai Consiliului Judeţean şi reprezentanţi ai presei locale;
e. Parteneri: Inspectoratul școlar al judeţului, Consiliul Judeţean; 

f. Descrierea activității: 

· Mediatizarea concursului în presa locală prin prezentarea acestuia în cadrul conferinţei de presă realizată la nivelul ISJ;

· Sesiuni informative realizate în şcoli de către consilierii şcolari: informarea cadrelor didactice şi a elevilor (specificul concursului, activităţi şi etape, tehnici utilizate, tematicile concursului, termene, criterii de selecţie, premii şi beneficii), distribuirea de afişe şi alte materiale informative, expunerea unei prezentări Power-Point cu descrieri şi imagini din cadrul ediţiilor anterioare ale concursului;
g. Responsabil(i): CJRAE / CJAP  – consilierii şcolari din judeţ;
h. Beneficiari: elevi şi cadrele didactice; 

i. Modalităţi de monitorizare şi evaluare: 

Monitorizarea apariţiilor unor articole privind evenimentul, în presa locală şi rapoartele întocmite de către consilierii şcolari şi vizate de către directorii unităţilor de învăţământ, privind modul în care s-au desfăşurat sesiunile de informare în şcoli.
 ACTIVITATEA NR. 3:
a. Titlul activităţii: Preselecţia elevilor la nivel de şcoală;
b. Data/perioada de desfăşurare: 16.01.2017 - 28.02.2017;
c. Locul desfăşurării: Unităţile de învăţământ din judeţ;
d. Participanţi: Consilierii şcolari care coordonează concursul la nivel de şcoală, cadrele didactice implicate, elevii care doresc să participe la concurs;
e. Parteneri: Inspectoratele școlare județene, Consiliul Judeţean; 

f. Descrierea activității:: 
· Consilierul şcolar împreună cu cadrele didactice implicate vor identifica elevii care doresc să se înscrie în concurs. După identificarea grupului de participanţi, consilierul şcolar în colaborare cu cadrele didactice vor întocmi un scurt proiect de activitate în care vor descrie modalitatea în care se va desfăşura preselecţia elevilor la nivel de şcoală. Proiectul va fi înaintat către CJAP;
· Organizarea atelierelor de lucru în care elevii îşi pregătesc momentul de liberă exprimare în funcţie de tematica concursului: Managementul conflictelor. Fiecare elev sau grup de elevi va fi coordonat de către consilierul şcolar sau un cadru didactic din şcoală;
· Demararea Concursului de Consiliere Școlară prin Artterapie „Exprimă-te liber!” la nivel de şcoală; 
· Juriul de la nivel de școală, va evalua fiecare moment, conform criteriilor din fişa de notare iar rezultatele vor fi prezentate la finalul concursului, în cadrul festivităţii de premiere (Anexa 1 Fișă de evaluare);
· Dacă elevii care participă în mod direct la concursul la nivel județean, au nevoie, în momentul de prezentare, de un anumit fundal sonor sau proiecții audio-vizuale, le vor trimite pe adresa: __________________, până la data de: 10.03.2017 și se vor prezenta la concurs cu o copie în format electronic a acelui material;
· Înscrierea câştigătorilor concursului (premiul I și premiul II, atât la nivel de gimnaziu, cât și la nivel de liceu) la etapa judeţeană, prin transmiterea unei cereri de înscriere către CJRAE – CJAP, până la data de: 10.03.2017. (Anexa 2.a/2.b – fișă de înscriere la etapa județeană a concursului, participare directă/indirectă);
g. Responsabil(i): consilierii şcolari din cadrul unităţilor de învăţământ din judeţ;
h. Beneficiari: elevii şi cadrele didactice din judeţ;
i. Modalităţi de monitorizare şi evaluare: participarea unui reprezentant din cadrul CJRAE - CJAP  la preselecţia realizată la nivelul şcolilor; feed-back din partea unităţilor de învăţământ (direcţiune, elevi, profesori, părinţi).
    ACTIVITATEA NR. 4:
a. Titlul activităţii: Desfăşurarea concursului la nivel judeţean;

b. Data/perioada de desfăşurare: 1.03- 7.04.2017 

Data/perioada de desfăşurare în județul Sălaj: 5.04.2017-6.04.2017

c. Locul desfăşurării: locație aleasă de fiecare județ participant la concurs;
d. Participanţi (elevi, cadre didactice, părinți, reprezentanți ai comunității etc):

· Organizatorii concursului la nivel judeţean: CJRAE – CJAP;

· Juriul;

· Elevii de nivel liceal şi gimnazial şi cadrele didactice participante cu lucrări în concurs;

· Elevii, cadrele didactice şi părinţii în calitate de spectatori;

· Invitaţi speciali.

e. Parteneri: Inspectoratul școlar al judeţului, Consiliul Judeţean;
f. Descrierea activității:
· Concursul se va desfăşura pe parcursul a două zile. O zi va fi destinată participanţilor din şcolile gimnaziale, iar a doua zi participanților din licee. Participanţii îşi vor prezenta momentul de liberă exprimare pe baza unui desfăşurător anunţat anterior de către organizatori. 
· Modalitățile de participare la concurs vor fi: directă (participare efectivă) și indirectă (transmiterea unor materiale pe tema concursului). Modelul Listei elevilor înscriși la etapa județeană este prezentat în Anexa 2: LISTA ELEVILOR ÎNSCRIȘI LA ETAPA JUDEȚEANĂ (2.a. participare directă, 2.b. participare indirectă).
· Mijloace de exprimare/secțiuni în concurs: Pentru participarea directă, secțiunile concursului sunt: Scenetă de teatru/Mimă/Pantomimă; Meloterapie - compoziţii muzicale cu versuri pe tema concursului (un cântec/participant sau grup de participanţi) și Dans. Durata maximă a fiecărui moment este de 5 minute, iar modalitatea de participare este individuală sau în grup (maxim 4 elevi în grup). Pentru participarea indirectă, secțiunile concursului sunt: Desen/pictură; Film (durata: 5 minute); Creație literară (în versuri: maxim 4 strofe; eseu: maxim 2 pagini). La participarea indirectă, elevii se pot manifesta individual (desen și compoziție literară - câte un elev/lucrare) sau în grup (film - maxim 4 elevi/grup). 
· Materialele pentru participarea indirectă la faza națională (premiul I la fiecare secțiune) vor fi trimise prin postă pe adresa CJRAE Sălaj (Str. Unirii nr.7, etaj II, Zalău, jud. Sălaj) până în data de 14.04.2017. Fiecare lucrare trimisă va conține datele de identificare a elevului și profesorului (nume și prenume), nivelul de învățământ la care participă/clasa, denumirea unității școlare, județul și secțiunea la care participă. La participarea indirectă în concurs, lucrarea unui elev, indiferent de secțiune, poate fi coordonată de către un singur profesor;
· Dacă elevii care participă în mod direct la concursul la nivel național, au nevoie, în momentul de prezentare, de un anumit fundal sonor sau proiecții audio-vizuale, le vor trimite pe adresa: cjapsalaj@yahoo.com, până la data de: 14.04.2017 și se vor prezenta la concurs cu o copie în format electronic a acelui material;
· Numărul de elevi din fiecare județ, care vor participa direct la concurs, va fi de maxim 24 elevi, repartizați astfel: maxim 12 elevi pe nivel gimnazial (maxim 4 elevi/secțiune – scenetă/mimă/pantomimă, dans, compoziție muzicală) și maxim 12 elevi pe nivel liceal (maxim 4 elevi/secțiune – scenetă, dans, compoziție muzicală);
· Fiecare județ poate participa cu elevi la una sau mai multe secțiuni.

· Elevii participanți vor fi însoțiți de către un singur profesor coordonator pentru fiecare secțiune cu care participă la etapa națională (astfel, dacă se participă la toate cele trei secțiuni, atât la gimnaziu, cât și la liceu, numărul maxim de profesori/județ este 6).
· Juriul va evalua fiecare moment, conform criteriilor din fişa de evaluare iar rezultatele vor fi prezentate la finalul concursului, în cadrul festivităţii de premiere (Anexa 1). Un reprezentant din fiecare județ va comunica către CJAP Sălaj, până la data de: 14.04.2017,  lista elevilor participanți (premiul I/secțiune), atât pentru participarea directă, cât și pentru participarea indirectă, de la nivel gimnazial și de la nivel liceal, iar în urma înscrierii, vor participa, împreună cu profesorul coordonator, la concursul de nivel național (Anexa 3: LISTA ELEVILOR PARTICIPANȚI - ETAPA NAȚIONALĂ (3.a. participare directă, 3.b. participare indirectă);
g. Responsabil(i): CJRAE – CJAP; 
h. Beneficiari: elevii şi cadrele didactice din judeţ, membrii comunităţii;
i. Modalităţi de monitorizare şi evaluare: observarea sistematică, apariţii în presa locală, aprecieri verbale din partea celor implicaţi în proiect.

ACTIVITATEA DESFĂȘURATĂ LA NIVEL NAȚIONAL
 ACTIVITATEA NR. 5:
a. Titlul activităţii: 
· Primirea participanților,
· Workshopul cu cadrele didactice participante „Bune practici privind tehnicile artterapeutice utilizate în consilierea școlară”.
b. Data/perioada de desfăşurare: 26. 05. 2017;
c. Locul desfăşurării: Centrul Județean de Resurse și de Asistență Educațională Sălaj și locația unde vor fi cazați participanții.
d. Participanţi (elevi, cadre didactice, părinți, reprezentanți ai comunității etc.):

· Organizatorii concursului la nivel național: CJRAE – CJAP Sălaj;

· Elevii şi cadrele didactice care au câștigat PREMIUL I/secțiune la nivelul fiecărui judeţ partener;

· Elevii, cadrele didactice şi părinţii spectatori;

· Invitaţi speciali.

e. Parteneri: Consiliul Judeţean Sălaj;  Inspectoratul Școlar Județean Sălaj; Muzeul Județean de Istorie și Artă Zalău; Centrele Judeţene de Resurse şi de Asistenţă Educaţională şi Centrele Judeţene de Asistenţă Psihopedagogică din cadrul judeţelor participante.
f. Descrierea activității: 
· Primirea participanţilor;
· Workshopul cu cadrele didactice participante „Bune practici privind tehnicile artterapeutice utilizate în consilierea școlară”. Se vor realiza dezbateri, pe baza materialelor trimise anterior (până la data de 12.05.2017, pe adresa cjapsalaj@yahoo.com) de către fiecare profesor participant (materialul va fi realizat în Power-Point, va cuprinde maxim 15 slide-uri cu informații pe tema specificată). În urma workshopului, profesorii vor primi adeverințe de participare;
· Discutarea aspectelor organizatorice.
g. Responsabil(i): CJRAE – CJAP; 

h. Beneficiari: elevii şi cadrele didactice participante, membrii comunităţii;
i. Modalităţi de monitorizare şi evaluare: observarea sistematică, implicarea elevilor, aprecieri verbale din partea celor implicaţi în proiect.

 ACTIVITATEA NR. 6:
a. Titlul activităţii: 
· Desfăşurarea concursului la nivel național, etapa pe gimnaziu și etapa pe liceu, 
· Festivitatea de premiere a câștigătorilor,
· Activități de socializare cu elevii participanți, vizitarea Muzeului Județean de Istorie și Artă Zalău;
b. Data/perioada de desfăşurare: 27.05.2017;
c. Locul desfăşurării: 
· Sala Porolissum a Consiliului Județean Sălaj;
· Muzeul Județean de Istorie și Artă Zalău;
d. Participanţi (elevi, cadre didactice, părinți, reprezentanți ai comunității, etc): elevii şi cadrele didactice, organizatorii;
e. Parteneri: 

· Inspectoratul Școlar Județean Sălaj;
· Consiliul Județean Sălaj;
· Muzeul Județean de Istorie și Artă Zalău;

· Centrele Judeţene de Resurse şi de Asistenţă Educaţională şi Centrele Judeţene de Asistenţă Psihopedagogică din cadrul judeţelor participante.
f. Descrierea activității:
· Elevii care au obținut PREMIUL I la nivel județean, vor avea la dispoziție maxim 5 minute să se exprime prin una din cele trei tehnici artterapeutice/secțiuni: scenetă de teatru/mimă/pantomimă, compoziție muzicală cu versuri și dans; 

· Vor fi premiate momentele care respectă tema concursului - „Managementul conflictelor” și vor prezenta modalități eficiente de gestionare a conflictelor interpersonale; 

· Juriul va evalua fiecare moment, conform criteriilor din fişa de notare şi rezultatele vor fi prezentate la finalul concursului (Anexa 1– Fișă de evaluare).
· Dacă din motive obiective un concurent nu poate prezenta produsul activității sale, va fi înlocuit de un alt elev prezent în concurs.
· Se vor juriza momentele prezentate de elevii participanți direct în concurs (cu prezență efectivă) - se va acorda premiul I, II și III pentru fiecare din cele 3 secțiuni (scenetă/mimă/pantomimă, creație muzicală și dans), nivel gimnazial și liceal. Premiile vor consta în bani pentru elevi, diplome și materiale promoționale pentru elevii și profesorii participanți;

· Se vor anunța premianții de la participarea indirectă. Jurizarea lucrărilor cu participare indirectă în concurs se va realiza la o dată anterioară zilei de concurs. Premiile (I, II, III) vor fi acordate pe secțiuni (desen, film, creație literară) și vor consta în diplome și materiale promoționale ce vor fi trimise județelor participante. Lucrările trimise pentru a fi jurizate nu vor fi returnate;
· În vederea relaționării și a dezvoltării culturale a elevilor se va vizita Muzeul Județean de Istorie și Artă Zalău.

g. Responsabil(i): CJRAE – CJAP; 
h. Beneficiari: elevii şi cadrele didactice participante, membrii comunităţii;
i. Modalităţi de monitorizare şi evaluare: observarea sistematică, apariţii în presa locală, aprecieri verbale din partea celor implicaţi în proiect.
DESCRIEREA REZULTATELOR AŞTEPTATE CA URMARE A IMPLEMENTĂRII PROIECTULUI:
Proiectul urmăreşte îmbunătăţirea calităţii vieţii elevilor din punct de vedere bio-psiho-social, prin libertate de expresie şi artterapie. Prin implicarea unui număr mare de elevi (540) şi cadre didactice (90) urmărim sensibilizarea opiniei publice şi promovarea unei atitudini pozitive faţă de un stil de viaţă sanogen. Elevii îşi vor exersa şi dezvolta abilităţile de exprimare liberă, originală şi creativă, ceea ce le va facilita adaptarea optimă la un mediu hipercomplex aflat în permanentă schimbare. Diversele forme de exprimare ale elevilor reprezintă modele de conduită dezirabilă, demne de urmat. 

MODALITĂŢILE DE MONITORIZARE ŞI DE EVALUARE A PROIECTULUI: observarea sistematică, aprecierile primite din partea participanţilor, chestionare de feed-back, articole în presă, articolele elevilor şi ale cadrelor didactice în reviste de specialitate (Revista CJRAE Sălaj – „De la mental la comportamental în şcoală”, revista şcolii, etc.), album cu fotografii, panouri de expoziţie a lucrărilor elevilor.

ASIGURAREA CONTINUITĂȚII / SUSTENABILITĂȚII PROIECTULUI:         
Proiectul va fi implementat anual, prin atragerea cât mai multor participanţi din alte judeţe şi prin diversitatea tematicilor concursului. De asemenea, se vor căuta şi noi surse de finanţare.
ACTIVITĂŢILE DE PROMOVARE / MEDIATIZARE ŞI DE DISEMINARE: 
Materiale publicitare realizate: 

· tricouri inscripţionate cu logo-ul concursului, oferite tuturor elevilor participanţi la etapa națională;

· genţi/mape inscripţionate cu logo-ul concursului, oferite tuturor profesorilor coordonatori participanți la etapa națională;

· afişe şi fly-ere distribuite în şcoli;

· bannere şi rollup-uri expuse în timpul desfăşurării concursului;

· diplome pentru elevii şi cadrele didactice participante şi pentru premianţi;

·  invitaţii pentru participarea la eveniment.

· Mijloace de promovare/mediatizare:

· anunţul şi promovarea concursului în presa locală / naţională;

· participarea organizatorilor la conferinţa de presă, la nivel ISJ / MEN;

· workshopuri la nivel judeţean cu consilierii şcolari şi organizatorii din cadrul Centrelor Judeţene de Asistenţă Psihopedagogică;

· sesiuni de informare realizate de către consilierii şcolari la nivelul unităţilor de învăţământ; 

· postarea de informaţii pe site-uri de specialitate (site-ul CJRAE Sălaj, site-urile CJRAE din județele participante);

· publicarea de articole în urma concursului în reviste de specialitate (revista CJRAE Sălaj – „De la mental la comportamental în şcoală”, revista şcolii, etc.);

· panouri de expoziţie a lucrărilor elevilor.

PARTENERI IMPLICAŢI ÎN PROIECT:
· Ministerul Educaţiei Naționale – aprobă desfăşurarea concursului la nivel național şi asigură prezenţa unui reprezentant pentru jurizarea la nivel național; 

· Centrele Judeţene de Resurse şi de Asistenţă Educaţională şi Centrele Judeţene de Asistenţă Psihopedagogică din judeţele participante – sunt principalii organizatori ai concursului;

· Inspectoratele școlare din judeţele participante – aprobă şi facilitează colaborarea cu unităţile de învăţământ, asigură spaţiul pentru desfăşurarea workshopului cu consilierii şcolari, asigură un reprezentant în juriu pentru faza judeţeană şi națională a concursului;

· Consiliul Județean Sălaj asigură finanțarea proiectului și sala pentru desfășurarea concursului;

· Unităţile de învăţământ – asigură realizarea sesiunii de informare, de promovare a concursului la nivel de şcoală prin intermediul consilierului şcolar şi de preselecţie a elevilor la nivel de şcoală;

· Muzeul Județean de Istorie și Artă Zalău asigură ghidul pentru vizitarea obiectivului turistic;
· Centrul de Prevenire, Evaluare și Consiliere Antidrog Sălaj - membru în juriu.

           Director C.J.R.A.E. Sălaj,                                                                Coordonator C.J.A.P. Sălaj,
prof. psiholog dr. Melania-Maria GÂRDAN                               prof. psiholog Adina-Emilia MESAROS
ANEXA 1: FIȘA DE EVALUARE
Numele membrului din juriu ……………………………………….

Județul …………………………

Nivel de învățământ ……………………..

	
	     Date de identificare a elevului participant:
	EVALUARE

	
	
	5 puncte
	2 puncte
	2 puncte
	1 punct
	P      Punctaj final

	       Nr. 
     Crt.
	Nume și prenume elev
	Școala/

Județul
	Tehnica utilizată
	Conţinutul educaţional al mesajului (promovează strategii de prevenire sau de combatere a conflictelor, momentul poate fi folosit ca strategie de consiliere a elevilor)
	Impactul pozitiv asupra publicului

(puterea de convingere a mesajelor, sinceritate, ancorarea în viața reală a exemplelor)
	Originalitate,

creativitate,  ingeniozitate
	      Acuratețea artistică

(  ((aptitudini în domeniul tehnicii alese)
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	


ANEXA 2: LISTA ELEVILOR ÎNSCRIȘI LA ETAPA JUDEȚEANĂ
 (2.a. participare directă, 2.b. participare indirectă)
LISTA ELEVILOR ÎNSCRIȘI LA CONCURSUL DE CONSILIERE ȘCOLARĂ PRIN ARTTERAPIE 
„EXPRIMĂ-TE LIBER!” - ETAPA JUDEȚEANĂ
2.a. PARTICIPARE DIRECTĂ LA CONCURS
Premii nivel de învățământ (gimnazial sau liceal – fișă de înscriere separată pentru fiecare nivel):
Unitatea de învățământ: ______________________________________________

	Nr. crt.
	Nume și prenume elev/elevi
	clasa
	Mijloc de exprimare/Secțiunea

(scenetă/mimă/pantomimă; comp. muzicală; dans)
	Nume, prenume/specializare profesor coordonator

	
	
	
	
	

	
	
	
	
	

	
	
	
	
	


Director unitate de învățământ

 (nume, prenume, semnătura și ștampila unității)

2. b. PARTICIPARE INDIRECTĂ LA CONCURS 
Premii nivel de învățământ:  (gimnazial sau liceal fișă de înscriere separată pentru fiecare nivel))
Unitatea de învățământ: ______________________________________________

	Nr. crt.
	Nume și prenume elev/elevi
	clasa
	Mijloc de exprimare/Secțiunea

(desen/pictură; comp. literară; film)
	Nume, prenume/specializare profesor coordonator

	
	
	
	
	

	
	
	
	
	

	
	
	
	
	


Director unitate de învățământ

 (nume, prenume, semnătura și ștampila unității)
ANEXA 3 LISTA ELEVILOR PARTICIPANȚI- ETAPA NAȚIONALĂ 

(3.a. participare directă, 3.b. participare indirectă)
LISTA ELEVILOR PARTICIPANȚI LA CONCURSUL DE CONSILIERE ȘCOLARĂ PRIN ARTTERAPIE 
„EXPRIMĂ-TE LIBER!” - ETAPA NAȚIONALĂ
3.a. PARTICIPARE DIRECTĂ LA CONCURS
Județul ..............................
Premii nivel de învățământ  (gimnazial sau liceal – fișă de înscriere separată pentru fiecare nivel):
	Nr. crt.
	Denumire unitate de învățământ
	Nume și prenume elev/elevi
	Clasa
	Mijloc de exprimare/Secțiunea

(scenetă/mimă/pantomimă; comp. muzicală; dans)
	Nume, prenume/specializare profesor coordonator

	
	
	
	
	
	

	
	
	
	
	
	

	
	
	
	
	
	


Director C.J.R.A.E. (nume, prenume, semnătura și ștampila unității)
Coordonator C.J.A.P.(nume, prenume, semnătura)

3.b. PARTICIPARE INDIRECTĂ LA CONCURS 
Județul ..............................
Premii nivel de învățământ:  (gimnazial sau liceal - fișă de înscriere separată pentru fiecare nivel)
	Nr. crt.
	Denumire unitate de învățământ
	Nume și prenume elev/elevi
	Clasa
	Mijloc de exprimare/Secțiunea

(desen/pictură; comp. literară; film)
	Nume, prenume/specializare profesor coordonator

	
	
	
	
	
	

	
	
	
	
	
	

	
	
	
	
	
	


Director C.J.R.A.E. (nume, prenume, semnătura și ștampila unității)
Coordonator C.J.A.P. (nume, prenume, semnătura)

Zalău, Str. Unirii, nr. 7, cod: 450059, 


                                             tel: 0360/566131; 0360/566132, 

                               fax: 0260 619833,mobil: 0757 725009

                               e-mail: cjrae_salaj@yahoo.com
                                                        www. cjraesalaj.ro

